ELEMENTI I KRITERIJI VREDNOVANJA

GLAZBENA KULTURA

6. RAZRED

U nastavnom predmetu Glazbena kultura vrednuju se dva elementa:

1. SLUŠANJE I POZNAVANJE GLAZBE
2. IZRAŽAVANJE GLAZBOM I UZ GLAZBU

**SLUŠANJE I POZNAVANJE GLAZBE**

Ishodi se ostvaruju kroz upoznavanje različitih glazbenih vrsta, pravaca, stilova, žanrova. Učenici stječu znanja o glazbeno – izražajnim sastavnicama, uče vrednovati glazbu te razvijaju glazbeni ukus putem aktivnog slušanja glazbe.

Odličan (5) - Samostalno i sigurno razlikuje zvuk i izgled glazbala s tipkama, drvenih i limenih puhaćih glazbala. Temeljem slušanja glazbe razlikuje i opisuje vokalnu, instrumentalnu i vokalno-instrumentalnu glazbu te različite vokalne, instrumentalne i vokalno-instrumentalne sastave i pojedine glazbene oblike.

Vrlo dobar (4) - Razlikuje zvuk i izgled glazbala s tipkama, drvenih i limenih puhačkih glazbala. Temeljem slušanja uz povremenu pomoć učitelja razlikuje vokalnu, instrumentalnu i vokalno-instrumentalnu glazbu te različite vokalne, instrumentalne i vokalno-instrumentalne sastave i pojedine glazbene oblike.

Dobar (3) – Teže slušno prepoznaje glazbala s tipkama te drvena i limena puhaća glazbala. Opisuje izgled glazbala s tipkama i puhaćih glazbala. Zna nabrojati glazbala iz pojedine skupine i opisati način dobivanja tona kod pojedinog glazbala. Djelomično razlikuje vokalnu, instrumentalnu i vokalno-instrumentalnu glazbu te različite vokalne, instrumentalne i vokalno-instrumentalne sastave i pojedine glazbene oblike.

Dovoljan (2) - Uz veću pomoć učitelja razlikuje zvuk i izgled glazbala s tipkama, drvenih i limenih puhačkih glazbala. Djelomično točno opisuje način dobivanja tona kod pojedinih skupina glazbala. Djelomično točno nabraja glazbala koja pripadaju skupini glazbala s tipkama i skupini puhaćih glazbala. Temeljem slušanja glazbe djelomično razlikuje vokalnu, instrumentalnu i vokalno-instrumentalnu glazbu te različite vokalne, instrumentalne i vokalno-instrumentalne sastave i pojedine glazbene oblike.

Nedovoljan (1) – Slušno ne razlikuje instrumente iz skupine glazbala s tipkama i skupine puhaćih glazbala. Niti uz pomoć učitelja ne navodi instrumente koji pripadaju pojedinoj skupini. Ne opisuje način dobivanja tona kod pojedinih glazbala. Ne razlikuje vokalnu, instrumentalnu i vokalno – instrumentalnu glazbu.

**IZRAŽAVANJE GLAZBOM I UZ GLAZBU**

Izvođenje glazbenih aktivnosti (pjevanje, sviranje, glazbene igre, glazbeno stvaralaštvo, pokret uz glazbu).

Odličan (5) - Učenik rado pjeva, redovito sudjeluje u razrednom muziciranju, pokazuje veliki interes za pjevanje i druge glazbene aktivnosti u razredu te usklađuje svoju izvedbu s izvedbama drugih. Pri pjevanju se trudi uvažavati pravila kulture pjevanja, intonaciju, ritam, tekst, glazbeno-izražajne sastavnice i stilska obilježja pjesme.

Vrlo dobar (4) - Učenik pokazuje određeni interes za uključivanje u zajedničko razredno muziciranje, većinom sudjeluje u pjevanju i drugim glazbenim aktivnostima. Pri pjevanju se uglavnom trudi uvažavati pravila kulture pjevanja, intonaciju, ritam, tekst, glazbeno-izražajne sastavnice i stilska obilježja pjesme.

Dobar (3) - Učenik često ne sudjeluje u zajedničkom pjevanju i drugim oblicima skupnog muziciranja. Potrebno ga je neprestano poticati na uključivanje u razredne glazbene aktivnosti, pri pjevanju se rijetko trudi uvažavati pravila kulture pjevanja, intonaciju, ritam, tekst, glazbeno-izražajne sastavnice i stilska obilježja pjesme.

Dovoljan (2) - Učenik vrlo rijetko sudjeluje u pjevanju i drugim oblicima razrednog muziciranja. Većinom se ne trudi uvažavati pravila kulture pjevanja, intonaciju, ritam, tekst, glazbeno-izražajne sastavnice i stilska obilježja pjesme.

Nedovoljan (1) - Učenik niti uz poticaj učitelja ne sudjeluje u pjevanju i izvođenju glazbe i ne uključuje se u zajedničke glazbene aktivnosti.

**ZAKLJUČNA OCJENA**

Zaključna ocjena iz predmeta temelji se na ocjenama tijekom nastavne godine i na bilješkama o odnosu prema radu. Odnos prema radu obuhvaća donošenje pribora, zainteresiranost za rad, pisanje domaćih zadataka i izvršavanje ostalih zadataka tijekom odgojno – obrazovnog procesa.